سائنس اور ٹیکنالوجی کی وزارت
دیہی گزر بسر کے لیے سی ایس آئی آر ٹکنالوجیز
ٹکنالوجی ڈیمونسٹریشن اینڈ نیٹ ورکنگ میٹنگ
نئی دہلی،30جون، 2022/ سائنس کمیونکیشن و پالیسی ریسرچ کے سی ایس آئی آر - نیشنل انسٹی ٹیوٹ ، اننت بھارت ابھیان اور وجنن بھارتی نے دیہی علاقوں میں گزر بسر کے موقعے پیدا کرنے کے لیے سی ایس آئی آر ٹکنالوجیز کے پھیلاؤ کے لیے مشترکہ طور پر ایک بڑی پہل کی ہے۔ اس سلسلے میں سی ایس آئی آر – این آئی ایس سی پی آر ، سی ایس آئی آر – آئی ایچ بی ٹی، یو بی اے اور ویبھا نے ایک دو روزہ ٹکنالوجی ڈیمونسٹریشن اور نیٹ ورکنگ میٹ کا مشترکہ انعقاد کیا۔ یہ انعقاد سی ایس آئی آر – آئی ایچ بی ٹی ، پالمپور میں 29 اور 30 جون 2022 کو کیا گیا۔ اس میٹ کا مقصد سی ایس آئی آر – آئی ایچ بی ٹی کی تیار کردہ دیہی ٹکنالوجی کی نمائش کرنا تھا۔ اس ٹکنالوجی سے کسانوں کی گزر بسر اور ان کے کاروبار کے موقعے تشکیل دے کر ان کی آمدنی میں اضافہ کرنے میں مدد مل سکتی ہے۔ اس میٹ میں سائنس دانوں ، محققین، علاقائی معاون اداروں ، یو بی اے کے شرکت کرنے والے اداروں، ایس ایچ جی، ایف پی او اور دیہی برادریوں نے موقعوں اور نشان زد ٹکنالوجیز کے کامیابی کے ساتھ اختیار کیے جانے کی راہ میں درپیش چیلنجوں پر بات چیت کی ۔
پروفیسر رنجنا اگروال ، ڈائریکٹر سی ایس آئی آر – این آئی ایس سی پی آر
پروفیسر رنجنا اگروال نے ملک میں دیہی سماج کی مجموعی ترقی کے لیے اننت بھارت ابھیان اور ویبھا کے ساتھ مل کر سی ایس آئی آر ٹکنالوجیز کے اپنائے جانے میں سی ایس آئی آر – این آئی ایس سی پی آر کی کوششوں کو اجاگر کر کے میٹنگ کا ایجنڈا مقرر کیا۔ انہوں نے اس طرح کی میٹنگ کا انعقاد کر کے ٹکنالوجی کو اپنائے جانے کے معاملات کے حل کی اہمیت پر زور دیا۔ انہوں نے سی ایس آئی آر کی وسیع رسائی کو اجاگر کیا جس میں 37 لیباریٹریز ہیں اور سماج کے ہر طبقے کی مدد کے لیے تقریباً سبھی شعبوں میں ٹکنالوجی تیار کرنے میں مصروف ہے۔ انہوں نے بتایا کہ سی ایس آئی آر – این آئی ایس سی پی آر نے اداروں اور سماج کے درمیان ایک پل کا کام کیا ہے ۔ انہوں نے کہا کہ سی ایس آئی آر – آئی ایچ بی ٹی کے ذریعے تیار کی گئی ٹکنالوجیز سے دیہی علاقوں میں گزر بسر اور آمدنی کے موقعے پیدا کرنے میں مدد ملے گی۔ نیز لوگوں کے مائگریشن کو روکنے میں مدد ملے گی۔
ڈاکٹر سنجے کمار، ڈائریکٹر ، سی ایس آئی آر – آئی ایچ بی ٹی
ڈاکٹر سنجے کمار نے سی ایس آئی آر – این آئی ایس سی پی آر ، یو بی اے اور ویبھا کی کوششوں کو سراہا ۔ انہوں نے ایسی ٹکنالوجی تیار کرنے کا مشورہ دیا جس سے سماج کی ضرورتیں پوری ہوں اور آتم نربھر بھارت ابھیان مستحکم ہو۔ انہوں نے سائنس و ٹکنالوجی کے ذریعے سماج کے مسائل کو حل کرنے پر محققین کی ستائش بھی کی۔
آئی آئی ٹی دلی کے اننت بھارت ابھیان کے نیشنل کو آرڈی نیٹر پروفیسر وویک کمارنے اننت بھارت ابھیان کی کوششوں کو اجاگر کیا کہ اس نے سائنس و ٹکنالوجی کے ذریعے دیہی گزر بسر میں تبدیلی لانے کے لیے کوششیں کیں۔ انہوں نے 15 مختلف موضوعات کے ماہرین کے گروپ تشکیل دینے میں یو وی اے کی طرف سے کی گئی کوششوں کا بھی ذکر کیا اور سماجی مسائل کو حل کرنے کے لیے 292 پروجیکٹوں کو شروع کرنے کا ذکر کیا۔
پروفیسر اے ایم روانی ، ڈائریکٹر ، این آئی ٹی ، رائے پور نے اننت بھارت ابھیان کے ذریعے تیز رفتار دیہی گزر بسر کے لیے یو بی اے – آر سی آئی کا منظر نامہ پیش کیا۔ انہوں نے علاقائی مسائل کی نشاندہی میں تعلیمی اداروں کی اہمیت پر زور دیا۔ انہوں نے اورینٹیشن ، سہیوگ کلب اور دیہی ترقی جیسے پروگراموں کی کامیابیوں کو بھی اجاگر کیا۔ جس سے این آئی ٹی رائے پور کے شروع کردہ بنیادی ڈھانچے کو مدد ملی ہے۔
جناب پروین رام داس، نیشنل سکریٹری، وجنن بھارتی
جناب پروین رام داس نے لوگوں کے شہری علاقوں سے دیہی علاقوں میں مائگریشن پر بات چیت کی۔ اور انہوں نے کووڈ 19 عالمی وبا کے دوران گزر بسر سے متعلق چیلنجوں پر بھی بات چیت کی۔ انہوں نے زور دے کر کہا کہ ہمارے ملک میں تقریباً 6 لاکھ گاؤں ہیں۔ جنہیں سائنس اور ٹکنالوجی کے ذریعے اصل دھارے میں لانے کی ضرورت ہے۔
ڈاکٹر ششی کے دھیمن، وائس – چانسلر ،ہماچل پردیش ٹیکنیکل یونیورسٹی
اس موقعے پر مہمان خصوصی ڈاکٹر ششی کے دھیمن، وائس – چانسلر، ہماچل پردیش ٹیکنیکل یونیورسٹی نے کہا کہ اننت بھارت ابھیان کا تصور ہند سوراج میں پیش کیا گیا تھا جو گاوؤں میں رہنے والے لوگوں کی خوشحالی کے لیے 100 سال پہلے پیش کیا گیا تھا۔
ڈاکٹر سنجے کمار ، ڈائریکٹر ، سی ایس آئی آر – آئی ایچ بی ٹی ادارے کی تیار کردہ ٹکنالوجی کا مظاہرہ کرتے ہوئے
سی ایس آئی آر – آئی ایچ بی ٹی میٹ کے دوسرے اجلاس میں 43 ٹکنالوجیز کے بارے میں نمائش کی گئی ۔ میٹ کے تیسرے اجلاس کے دوران سائنسدانوں ، ٹکنالوجی فروغ دینے والوں اور مختلف متعلقہ فریقوں کے مابین بات چیت ہوئی ۔
۔۔۔
ش ح ۔ اس۔ ت ح ۔
U - 7086
(Visitor Counter : 92